На думку мастака і грамадскага дзеяча Аляксея Марачкіна, тое, што БСМ зладзіў гэтую выставу без дапамогі Міністэрства культуры, сведчыць пра самадастатковасць творчага аб’яднання. “Выстава сведчыць, што гістарычная памяць жыве сярод мастакоў. І колькі будзе жыць беларускі народ, а я лічу, што ён будзе жыць вечна, гістарычныя постаці Купалы і Коласа, Багдановіча і Цёткі будуць жыць у народнай памяці, -- сказаў Марачкін. Ён уявіў, што ў будучым БСМ зможа зрабіць выставу “Якуб Колас “Новая зямля, прысвечаную эпічнай паэме, падобнай якой, як гаварыў народны паэт Беларусі Ніл Гілевіч, не знойдзеш у свеце.